PRIMĂRIA COMUNEI MACEA
PRIMAR
REFERAT DE APROBARE
Nr. 6738/03.07.2024
cu privire la aprobarea documentației tehnico-economice și devizului general aferent obiectivului de investiție "Modernizare străzi în comuna Macea, judeţul Arad, etapa IV", faza D.A.L.I şi P.T

În vederea implementării obiectivul de investiție „Modernizare străzi în comuna Macea, judeţul Arad, etapa IV” a fost realizată de către  SC LONGHERSIN SRL, documentaţia tehnico-economică.

Valoarea totală a proiectului, potrivit devizului general al obiectivului de investiție este în cuantum de 3.048.417,28 lei cu T.V.A, din care valoarea C+M este în cuantum de 2.798.943,07 lei cu T.V.A, și se propune modernizarea 2.623,05 ml.

Principalii indicatori tehnici:   se propune asfaltarea a 2623,05 ml străzi.
Structură rutieră:
1. Structura rutieră casetă:
· 6 cm strat de uzură din BA 16;
· 20 cm strat de bază din piatră spartă;
· 30 cm strat de fundație din balast;
· 20 cm strat de formă din materiale granulare recuperate.
2. Structura rutieră strada Tudor Vladimirescu:
· 6 cm strat de uzură din BA 16;
· Decaparea (frezarea) stratului existent degradat.

Valoarea totală a proiectului va trebui să fie asigurată din bugetul local al comunei Macea.
	
În conformitate cu prevederile art. 44 (1) din Legea nr. 273/2006 privind finanțele publice locale documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale,  se aprobă de către autorităţile deliberative. Ținând seama și de prevederile art. 10, alin. (4) lit. a) şi b) din Hotărârea Guvernului nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, rezultă că devizul general al lucrării se actualizează la data solicitării autorizaţiei de construire.

În temeiul art. 136 alin. (8) lit. a) și  alin. (10) din Codul administrativ aprobat prin Ordonanța de Urgență a Guvernului nr. 57/2019 

PRIMARUL COMUNEI MACEA

[bookmark: _GoBack]supune aprobării Consiliului local Macea proiectul de hotărâre nr. 80 din 03.07.2024 cu privire la aprobarea devizului general al obiectivului de investiție „ Modernizare străzi în comuna Macea, judeţul Arad, etapa IV”, precum și a documentaţiei tehnico-economice aferente, faza D.A.L.I şi P.T.  

